จากพังงา โคกกลอย จะเดินทางไปภูเก็ต จะเห็นร้านอยู่ทางขวามือ สังเกตุได้ง่ายมากป้ายร้านใหญ่ ปละจะมีช้างสีเหลืองๆ อยู่หน้าร้านครับ ทางร้านมีที่จอดรถหน้าร้านเลยครับ จอดได้ประมาณ 10 คัน ร้านนี้ตกแต่งโล่งๆ สบายๆ สวยดีครับ ความสะอาดดีมาก การบริหารดีครับ ผมไปตอนกลางวัน ทางร้านมีบริการข้าวแกง อาหารตามสั่ง และกาแฟสด มาถึงอาหารที่สั่งนะครับ
1. แกงส้มผักรวม แกงส้มแบบทางใต้ ใส่ผักมาหลายชนิด ใส่ปลากระพง รสชาติเผ็ด และกลิ่นเครื่องแกงจะแรงๆ โดยรวมแล้ว ไม่ค่อยอร่อย ผักเละ ไปครับ
2. ผักเหมียงผัดไข่ ทางร้านทำออกมาแปลกๆ ไม่อร่อย ผักเละครับ และไข่ป่นๆ ยังไง ไม่เหมือนกับร้านอื่น รสชาติธรรมดามากๆ 
3. ปลามงทอด จานนี้ปลามงเป็นชิ้นเอาไปทอด รสชาติใช้ได้เพราะปลาสด อร่อยครับ ทอดอาจจะเกรียมไปหน่อยแต่ใช้ได้ครับ
4. กุ้งผัดซอสมะขาม กุ้งตัวเล็กและให้น้อยมาก ซอสรสชาติดีครับ แต่ทางร้านน่าจะใส่แป้งด้วยมันเลยข้นมากๆ ไม่ประทับใจ
5. ชามะนาว ขอบอกว่ารสชาติแปลกๆ ไม่อร่อยครับ 
โดนรวมแล้ว อาหารร้านนี้ผมเฉยๆ มาก ไม่อร่อยครับ ดีที่ความสะอาด การบริการดี ไม่งั้นคงแย่ แต่เห็นคนมาทานเยอะ คงเป็นแบบข้าวแกงครับ เพื่อนที่ลองทานแนะนำกันบ้างครับ !!